<classify> Mwenyekiti wa Taswa SC, Majuto Omary alisema jana kuwa mbali ya timu ya soka pia katika ziara hiyo wataambatana na timu ya netiboli Taswa Queens kushiriki katika bonanza hilo la 10 lililoandaliwa na Chama cha Waandishi wa Habari wa mkoa wa Arusha Taswa Arusha na Kampuni ya wanahabari ya MS Unique Promotion.Alisema kuwa mbali ya soka na netiboli, pia watapeleka timu ya kuvuta kamba huku wakishiriki pia katika mchezo wa kufukuza kuku na timu zote zinaendelea na maandalizi huku akiwa na matumaini makubwa ya kuendeleza ushindi kama ilivyokuwa miaka ya nyuma.Tupo katika maandalizi kuhakikisha tunatetea ubingwa wetu kwa mara nyingine kama ilivyokuwa miaka 10 iliyopita na hiyo inatokana na maandalizi yetu hasa tunapokwenda mikoani, mwanzoni mwa mwaka huu tulishiriki bonanza la michezo la Iringa baada ya kupata udhamini wa Benki ya Posta Tanzania TPB, tukafanya vizuri sasa tunarudi tena Arusha kuhakikisha tunaendeleza rekodi yetu, alisema Omary.Alisema kuwa Taswa SC inahitaji fedha na vifaa vya michezo ili kufanikisha safari hiyo na kushindana vyema mkoani Arusha.  <topic>: MICHEZO 